**Bestyrelsesmøde i Tørring Beboerforening**

**Mandag, den 5/2 2018 kl. 20.00 hos Lene**

**1 .Hvad gør vi i forhold til grundskyld på Fællesgrunden:**

Pia har skrevet til kommunen, som henviser til skat. Derfra afventer vi nu svar.

Vi har dog foreløbig afsat udgiften på budgettet, men vi håber at blive fritaget.

**2. Trafiksikkerhed på Skovsrodvej:**

Beboerforeningen sender en skrivelse til kommunen angående trafikdæmpning på Skovsrodvej. Kommunen har her 13/2 været ude for at besigtige vejen og kommer med nogle forslag. I hører nærmere.

**3. Landsbysamvirket:**

Skanderborg kommune har afholdt et møde ang. tiltag i landsbyerne, hvor Pia deltog, og vi har lagt artikel og link på Tørrings Facebook side.

**4**. **Fællesgrunden:**

**- Legeplads** : Vi afventer, at vejret bliver lidt lunere og vandstanden sænker sig☺ Hanne undersøger, hvorledes forsikringsforholdene er i forhold til fællesarealet og legepladsen.

**- Fælleshusprojektet**: Skanderborg kommune har sendt vores ansøgning til Grøn Ordning om midler til et overdækket spise/samlingssted videre til Energi-net med en indstilling på 40.000 kr. - vi afventer nu at høre fra Energi-net. Vi vil gerne på Generalforsamlingen høre, hvilke tanker folk har om et evt. kommende fælleshus. Vi tænker her på mindre tiltag, såsom f.eks. et "madpakkehus" - men gode ideer modtages gerne.

**5. Afvikling af gl. boldbane:**

Vi aftaler videre med Marius om fjernelse af rødderne. Grenene fra buskene skal brændes af, og vi finder senere ud af, hvornår og hvordan. Måske er dernogen på generalforsamlingen, der har nogle ideer til, hvad vi stiller op med det?

**6**. **Hjertestarter**:

Man kan søge 2 gange om året - september og marts. Vi fik igen afslag, så vi bliver ved med at søge.

**7.Græsningslauget**:

Det er nu i fuld gang. Der bliver generalforsamling til foråret. Bestyrelsen er konstitueret med Pia som formand. Der kommer en hjemmeside, der hedder: ***Kopaatoppen.dk***

**9**. **Tørring på Toppens hjemmeside:**

Hans Peter har fået en skrivelse om forhøjelse af bidraget til hjemmesiden. Han vender tilbage, når han har fået et godt tilbud. Vi vil dog fortsat gerne have denne hjemmeside.

**10. Principper for indkøb ydelser i foreningen:**

I bestyrelsen var vi enige om, at der ved større arbejder fremover som hovedregel bør indhentes to tilbud. Desuden blev det understreget, at det er vigtigt, at der ALTID foreligger kvittering ved udlæg eller arbejder udført for Beboerforeningen.

Ved fastelavnsfest og juletræstænding foreslår vi et budget på 25 kr. pr. næse.

**11**. **Generalforsamling i Beboerforeningen 2018:**

***Tirsdag den 20/3 kl. 19.00***. Vi indkøber ost, vin, øl og sodavand

Dagsordenen skal sendes ud senest 27/2.

**12 .Evt.**

- Fastelavnsfesten var sammenlagt med fællesspisningen. Et forslag kunne være, at man kun afholder tøndeslagning en eftermiddag sammen med Alling. Et fællesspisnings-arrangement med dem kunne så evt. være en gang i maj måned.

- Forslag til, at udvalgene på generalforsamlingen fortæller om de ting, de har lavet i løbet af året.

Referent Lene